கேள்வி: லீ ஜூன் கியுக் - தொழில் பற்றி தகவல் சொல்.
பதில்: லீ ஜூன் கியுக் 2006 ஆம் ஆண்டு மகிழ்கலை கலைஞராக ஹிப் ஹாப் டைபூனின் இசைக்குழுவின் இசை காணொளி மூலம் அறிமுகமானார். 2007 இல் 'பெஸ்ட் விவ்ஸ் கிளாப்ஸ்' என்ற தொலைக்காட்சி தொடர் மூலம் நடிப்புத்துறைக்கு அறிமுகமானர். அந்த தொடரில் இவரில் நடிப்பு பலரால் கவனிக்கப்பட்டது. அதைத் தொடர்ந்து 2009 இல் திரீ பிரோதெரஸ் என்ற தொடரில் மூன்று கதாநாயகர்களில் ஒருவராக நடித்தார். 2010 இல் ஐ ஆம் லெஜண்ட் என்ற தொடரில் முதல் முறையாக கதாநாயகனாக நடித்தார். அதைத் தொடர்ந்து சிட்டி ஹண்டர் (2011), மேன் பிறோம் தி ஏகுவடோர் (2012) போன்ற தொடர்களில் நடித்தார். 2011 ஆம் ஆண்டில் லீ 'கேரிட் பை தி விண்ட்' என்ற உண்மைநிலை நிகழ்ச்சியில் தோன்றினார். இது 'சண்டே நைட்' என்ற நிகழ்ச்சியின் ஒரு பகுதியாக ஒளிபரப்பப்பட்டது, இந்த நிகழ்ச்சி பல ஆண் பிரபலங்கள் அமெரிக்காவில் சாலைப் பயணம் சென்று இசையைப் பற்றி அறிந்து கொள்கிறார்கள். 2012 இல் சீன தொலைக்காட்சி நாடகமான ஹாஃப் எ ஃபேரிடேலில் நடித்ததன் மூலம் தனது கொரியன் வாவ் என்ற இணைய ரசிகர் பட்டாளத்தை விரிவுபடுத்தினார். லீ ஜூன் 19, 2012 முதல் மார்ச் 18, 2014 வரை தனது கட்டாய இராணுவ சேவைக்காக சென்று பணியாற்றினார். 'மை ஸ்பிரிங் டே' என்ற தொடரின் மூலம் மீண்டும் நடிப்புத்துறைக்கு வந்தார். 2017 ஆம் ஆண்டில் குற்ற திரில்லர் தொடரான 'இசுரேஞ்சர்' மற்றும் கற்பனை காவியமான ''அலாங் வித் தி காட்ஸ்: தி டூ வேர்ல்ட்ஸ்'' என்ற திரைப்படத்திலும் நடித்து நல்ல வேற்பை பெற்றார். அதைத் தொடர்ந்து 2018 இல் மருத்துவ காதல் தொடரான 'அ போம் அ டே' என்ற தொடரில் கதாநாயகனாக நடித்தார்.